ترکیه بیلن اوزبیکستان آره سیده گی دیپلماتیک علاقه لرنینگ 25 نچی ییل لیگی مناسبتی بیلن ترکیه نینگ تاشکنت ده گی سفارتیده بیر محفل بولیب اوتدی.
ترکیه نینگ تاشکنت ایلچی سی احمد بشار شن تامانیدن ترتیب لنگن اوشبو مراسم گه اوزبیکستان باش وزیری عبدالله عارفوف و باشقه اوزبیک مسئول لر اشتراک ایتدی.
شن, اوشبو محفلده قیلگن صحبتی جریانیده اوزبیکستان نی رسمی اوله راق تن آلگن ایلک اولکه نینگ ترکیه دن عبارت ایکن لیگی نی بیلدیردی.
شن, "اوزبیک خلقی نینگ اوز مستقل لیگی نی قولگه کریتیشی آرتیدن, بیز لرنینگ هم آته یورتی میزدن عبارت بولگن اوشبون جغرافیه ده پارلاق ینگی بیر دور باشلب کیتدی" دییه قید ایتدی.
اوزبیکستان باش وزیری عارفوف ایسه, اوزبیکستان جمهوررئیسی شوکت میرضیایف نامیدن ترکیه بیلن اوزبیکستان آره سیده گی دیپلماتیک علاقه لرنینگ 25 نچی ییل لیگی مناسبتی بیلن اوز تبریک لری نی بیلدیردی.
عارفوف, ترکیه نینگ میلادی 1991 نچی ییلی دسامبر آییده اوزبیکستان نی مستقل بیر دولت اوله راق تن آلگن لیگی نی بیلدیررایکن, دیپلماتیک مناسبت لرنینگ ایسه میلادی 1992 نچی مارچ آییده باشله گن لیگی نی ایسله تیب اوتدی.
عارفوف, اپریل آییده ایسه ترکیه نینگ تاشکنت سفارتی نینگ آچیلگن لیگی نی بیلدیررایکن, اوتگن 25 ییل دوامیده ایککی اولکه نینگ یوقاری مرتبه لی مسئول لری نینگ 15 مراتبه اوز ارا اوچره شگن لیک لری نی معلوم قیلدی.
حادثه پایتخت تاشکینت ده یوزبیرگن
